नामग्याल राजवंश
लद्दाख का नामग्याल राजवंश भागन नामक एक बास्गो राजा द्वारा स्थापित किया गया था। भागन ने लेह के राजा को पराजित करके लद्दाख को पुनः एकीकृत किया। उसने 'नामग्याल' (अर्थ : 'विजयी') की उपाधि धारण की और एक नया राजवंश चलाया जो अब भी अस्तित्व में है। इस वंश के राजा ताशी नामग्याल (1555-1575) ने मध्य एशिया के अधिकांश आक्रमणकारियों को पीछे धकेलने में सफलता पायी। इस राजा ने नामग्याल के शिखर पर एक राजमहल भी बनवाया। कुछ अल्प काल के लिए त्सेवांग नामग्याल का राज्य नेपाल तक पहुँच गया था।